
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                                    NR............................
__________________________________________________________________________________
 
Referat de aprobare
privind concesionarea imobilului construcție în suprafață de 15,44 m2 în folosință exclusivă și 16,53 m2  în folosință comună  din  Drobeta Turnu Severin, str. Mr. Corneliu Săvoiu nr. 2, Bl. B1, Sc.1, Ap.1 Cabinetului Medical Individual Dr. Becheanu Alina-Maria 
1) Motivul emiterii actului administrativ cu caracter normativ
            Prin Contractul de concesiune nr. 1333/29 octombrie 2024, Dr. Becheanu Alina-Maria a concesionat suprafața de 15,44 m2 în folosință exclusivă și 16,53 m2  în folosință comună din apartamentul nr. 1 din  Drobeta Turnu Severin, str. Mr. Corneliu Săvoiu nr. 2, Bl. B1, Sc.1, pentru o perioadă de 1 an și 11 luni începând cu data de 29 octombrie 2024. 

             Având în vedere faptul că durata contractului urmează a se împlini la data de 29 octombrie 2026,  prin Cererea numărul 31778/28 august 2026 CMI Dr. Becheanu Alina - Maria prin reprezentant legal Dr. Becheanu Alina - Maria, solicită prelungirea concesiunii cu privire la spațiul menționat. 

             Din Extrasul de carte funciară nr. 51146/07 Septembrie 2026 rezultă că apartamentul nr. 1 din str. din  Drobeta Turnu Severin, str. Mr. Corneliu Săvoiu nr. 2, Bl. B1, Sc.1 este proprietatea Municipiului Drobeta Turnu Severin și aparține domeniului privat. 
             Facem precizarea că acest apartament este folosit de către 2 cabinete medicale, are o suprafață totală de 63,34 mp, este compus din 3 încăperi pentru consultații, o sală de tratament, 2 grupuri sanitare, sală de așteptare, jardinieră și  o debara și este identificat cu N.C. 50005-C1-U61.
           Conform Raportului de evaluare nr. 116/21.09.2026 întocmit de către evaluatorul autorizat A.N.E.V.A.R. ing. Octavian Bordei, valoarea concesiunii pentru 20 de ani, cu privire imobilul construcție situat în Drobeta Turnu Severin,  str. Mr. Corneliu Săvoiu nr. 2, Bl. B1, Sc.1, este de 60.104 Euro ( 316.155 Lei), iar redevența anuală este de 3.005 euro/an( 15.807 lei/an).
          Având în vedere situaţia de fapt şi de drept, raportat la dispozițiile art.2-7 din H.G. nr.884/2004 privind concesionarea unor spatii cu destinaţia de cabinete medicale, cu modificările și completările ulterioare, supun spre analiză și aprobare concesionarea suprafaței de 15,44 m2 în folosință exclusivă și 16,53 m2  în folosință comună din apartamentul nr. 1 din  Drobeta Turnu Severin, str. Mr. Corneliu Săvoiu nr. 2, Bl. B1, Sc.1,  CMI Dr. Becheanu Alina-Maria pentru o perioadă de 20 de ani precum și aprobarea Raportului de evaluare nr.116/21.09.2026 întocmit de către evaluator autorizat  ANEVAR ing. Octavian Bordei.
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 650 de lei urmând a fi recuperată de la concesionar, anterior semnarii contractului de concesiune.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan
� EMBED PBrush ���





� EMBED PBrush ���








2

[image: image4.jpg]


[image: image5.png]


_1608633196

_1608633197

